Diari Oficial de la Generalitat Valenciana


Sumari del DOGV 5333, del 28-08-2006 (2006/9451)

Informació pública de la modificació puntual del pla parcial del polígon industrial El Bobalar.
-----------------------------------------------------------------------------------------------

### Dades del document

Número de DOGV
:   5333

Data del DOGV
:   28-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9451


Organisme emissor
:   Ajuntament d'Estivella

Tipus de document
:   Anunci

Informació pública de la modificació puntual del pla parcial del polígon industrial El Bobalar. [2006/M9451]  
Pel Ple de la corporació municipal, en sessió celebrada el dia 29 de juny del corrent, es va adoptar, per unanimitat dels assistents, l'acord següent:  
«Vista la memòria justificativa de la modificació puntual del pla parcial del polígon industrial El Bobalar d'Estivella (aprovat definitivament per la Comissió Territorial d'Urbanisme de València en data 29 de març de 2000) redactada per l'oficina tècnica municipal, i que afecta únicament l'article 20 de les normes urbanístiques de tal instrument de planejament (distàncies de les construccions a límits exteriors del sector).   
Atés que en la dita memòria queda justificada la conveniència d'aprovar la modificació proposada a causa de les reculades considerables en els límits exteriors del sector, que dificulten les futures ampliacions de les activitats que s'hi exercixen, i que esta consistix únicament a permetre adossar l'edificació al límit de la parcel·la quan esta se situe en el perímetre del sector (i sempre que es compte a més amb l'acord dels propietaris dels terrenys confrontants), permetent als propietaris de sòl edificable materialitzar el seu aprofitament de forma més adequada a les seues necessitats, sense minva o perjuí per a tercers o per als interessos públics afectats, afectant determinacions pròpies de l'ordenació detallada   
Atés que l'article 223.1 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística establix que les modificacions dels plans es duran a terme segons el procediment establit per a cada tipus de pla, i que segons l'article 90.2 i 83.2.a. de la Llei 16/2005, de 30 de desembre, Urbanística Valenciana se circumscriuen en este cas a sotmetre el projecte, amb caràcter previ a l'aprovació definitiva, a informació pública, per un període mínim d'un mes, per mitjà d'anunci en el Diari Oficial de la Generalitat i en un diari no oficial d'àmplia difusió a la localitat, havent d'estar depositat durant tal termini el projecte diligenciat del pla, per a la seua consulta pública, en l'Ajuntament afectat pel canvi d'ordenació.  
Atés que d'acord amb el que establix l'article 91.1 de la Llei 16/2005, de 30 de desembre, Urbanística Valenciana .Correspon a l'Ajuntament aprovar definitivament els plans i programes d'iniciativa municipal o particular, sempre que no modifiquen l'ordenació estructural..  
Es proposa a l'Ajuntament d'Estivella l'adopció de l'acord següent:  
Primer  
Sotmetre a informació pública per un termini d'un mes el projecte de modificació puntual del pla parcial del polígon industrial El Bobalar d'Estivella, per mitjà d'anunci publicat en el Diari Oficial de la Generalitat i en un diari no oficial d'àmplia difusió a la localitat, havent d'estar depositat durant tal termini el projecte diligenciat del pla, per a la seua consulta pública, en este Ajuntament.  
Segon  
Transcorregut tal termini, elevar al Ple de l'Ajuntament la corresponent proposta per a l'aprovació definitiva de la dita modificació, amb un informe previ i contestació de les al·legacions que, si és el cas, s'hagen pogut formular en el termini d'informació pública.»  
El que es fa públic per a general coneixement, als efectes del que disposa la Llei 16/2005, de 30 de desembre, i legislació en concordança.  
Estivella, 10 de juliol de 2006.. L'alcalde: Robert Renau.